Document ID: 32003D0424

Απόφαση της Επιτροπής
της 6ης Ιουνίου 2003
για τροποποίηση της απόφασης 96/603/EΚ για την κατάρτιση καταλόγου προϊόντων που ανήκουν στις κλάσεις A "δεν συμβάλλει στη φωτιά", που προβλέπονται από την απόφαση 94/611/EΚ σχετικά με την εφαρμογή του άρθρου 20 της οδηγίας 89/106/EΟΚ του Συμβουλίου για τα δομικά προϊόντα
[κοινοποιηθείσα υπό τον αριθμό Ε(2003) 1673]
(Κείμενο που παρουσιάζει ενδιαφέρον για τον ΕΟΧ)
(2003/424/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(1), όπως τροποποιήθηκε από την οδηγία 93/68/EΟΚ(2),
την απόφαση 2000/147/ΕΚ της Επιτροπής, της 8ης Φεβρουαρίου 2000, περί εφαρμογής της οδηγίας 89/106/ΕΟΚ του Συμβουλίου αναφορικά με την ταξινόμηση των δομικών προϊόντων ανάλογα με τη συμπεριφορά τους απέναντι στη φωτιά(3), και ιδίως το άρθρο 1 παράγραφος 1,
Εκτιμώντας τα ακόλουθα:
(1) Με την απόφαση 96/603/EΚ της Επιτροπής(4), όπως τροποποιήθηκε από την απόφαση 2000/605/EΚ(5), καταρτίστηκε ένας κατάλογος προϊόντων που ανήκουν στις κλάσεις A "δεν συμβάλλει στη φωτιά" που προβλέπονται στους πίνακες 1 και 2 του παραρτήματος της απόφασης 94/611/EΚ της Επιτροπής(6), μέσω του οποίου περιγράφεται το ευρωπαϊκό σύστημα ταξινόμησης των επιδόσεων δομικών προϊόντων όσον αφορά την αντίδρασή τους στη φωτιά.
(2) Η απόφαση 94/611/EΚ έχει αντικατασταθεί από την απόφαση 2000/147/ΕΚ.
(3) Το κείμενο για τα "κονιάματα με ανόργανα συνδετικά αντιδραστήρια" που περιέχονται στον πίνακα του παραρτήματος της απόφασης 96/603/ΕΚ πρέπει να προσαρμοστεί στην τεχνική πρόοδο.
(4) Κατά συνέπεια, η απόφαση 96/603/ΕΚ πρέπει να τροποποιηθεί αναλόγως.
(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής τεχνικών έργων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στον πίνακα του παραρτήματος της απόφασης 96/603/EΚ, στο σημείο "Κονιάματα με ανόργανες συνδετικές ύλες" οι παρατηρήσεις "Κονιάματα για εξωτερικά/εσωτερικά επιχρίσματα και κονιάματα πληρώσεως αρμών δαπέδων, που αποτελούνται από μια ή περισσότερες ανόργανες συνδετικές ύλες, π.χ. τσιμέντο, άσβεστος, τσιμέντο τοιχοποιίας και γύψος" αντικαθίστανται από το κείμενο "Κονιάματα για εξωτερικά/εσωτερικά επιχρίσματα, κονιάματα για επιστρώσεις δαπέδων και κονιάματα τοιχοποιίας που αποτελούνται από μια ή περισσότερες ανόργανες συνδετικές ύλες, π.χ. τσιμέντο, άσβεστος, τσιμέντο τοιχοποιίας και γύψος".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Ιουνίου 2003.

Labels: 1
20